Hvalfjarðargöng

Hvalfjarðargöngin eru jarðgöng sem liggja undir utanverðan Hvalfjörð. Í þeim liggur Hringvegurinn (Vesturlandsvegur) á milli höfuðborgarsvæðisins og Vesturlands. Göngin eru samtals 5770 metrar að lengd og þar af liggja 3750 metrar undir sjó. Göngin eru að mestu tvíbreið en þrjár akreinar í hallanum norðan megin. Dýpst fara göngin 165 metra undir yfirborð sjávar og eru grafin djúpt í berggrunninn undir sjávarbotninum. Mbl.is: Nýju Hvalfjarðargöngin verða á minna dýpi Um 8.800 bílar ferðast um göngin á sólarhring að meðaltali yfir árið en um 11.000 á sólarhring yfir sumartímann. Göngin voru upprunalega hönnuð fyrir aðeins fimm þúsund bíla á sólarhring.

Um framkvæmdina
Göngin voru grafin á árunum 1996-1998 og voru opnuð fyrir bílaumferð þann 11. júlí 1998 af þáverandi forsætisráðherra, Davíð Oddsyni.Mbl.is: Davíð Oddsson opnaði Hvalfjarðargöngin Frá opnun ganganna hafa um 14 milljónir ökutækja farið um göngin eða um 5.500 bílar á sólarhring að meðaltali. Mbl.is: 14 milljónir ökutækja um Hvalfjarðargöngin á tíu árum Við byggingu ganganna var farin ný leið í slíkum stórframkvæmdum á Íslandi þar sem einkafyrirtæki stóð fyrir framkvæmdunum og fjármagnaði án aðkomu ríkissjóðs.

Það var Spölur ehf. sem sá um framkvæmdina, átti og rak Hvalfjarðargöngin og innheimti veggjald af vegfarendum til að borga fyrir framkvæmdina.   Upphaflega var áætlað að göngin yrðu greidd að fullu eftir 20 ár frá opnun og sú áætlun stóðst. Gjaldtöku var hætt og göngin svo formlega afhent ríkinu í lok september 2018.

Notkun ganganna

Frá þeim tíma að göngin voru kláruð hafa ríflega 15 milljónir ökutækja farið um göngin og meðaltalsumferð er um 5.500-6.000 bílar á sólarhring en göngin voru upprunalega hönnuð fyrir aðeins fimm þúsund bíla á sólarhring. Talið er að vegna hækkandi bensínverðs frá árinu 2003 þá hafi eitthvað dregið úr umferðinni. Göngin voru mikil samgöngubót fyrir alla sem leið eiga um Hvalfjörð þar sem þau stytta leiðina frá Borgarfirði að Reykjavík um 42 km. Mestu hafa göngin þó breytt fyrir íbúa Akraness en landleið þeirra til Reykjavíkur styttist um 60 km með tilkomu ganganna og gerði það kleyft að nú sækja margir vinnu til Reykjavíkur frá Akranesi og öfugt.

Ný göng
Spölur ætlast til að ný göng, samhliða Hvalfjarðargöngunum, verði grafin til að sporna við umferð, en þeir telja að það muni vera varasamt fari umferð yfir sex þúsund bíla á dag. Áætlaði Spölur að hin nýju göng yrðu klár árið 2013-2014, en tilraunaborunum er lokið. Þær áætlanir hafa ekki gengið eftir.

Banaslys
Þann 6. júní 2016, varð fyrsta banaslysið þegar fólksbíll og jeppi skullu saman í hörðum árekstri. Kona á sjötugsaldri lést á staðnum og 4 slösuðust þar af þrír alvarlega. http://ruv.is/frett/banaslys-i-hvalfjardargongunum

Tenglar
Spölur ehf 
Vegagerðin
 Ljósmyndir úr Hvalfjarðargöngunum á vegum islandsmyndir.is 

Heimildir

Flokkur:Íslensk jarðgöng
Flokkur:Hvalfjörður